Mairead McGuinness

Iar-Fheisire de Pharlaimint na hEorpa agus iar-Choimisinéir Eorpach  is ea Máiréad Nic Aonasa nó Mairead McGuinness (a rugadh ar an 13 Meitheamh 1959 i nDroichead Átha). Tá sí ina ball d'Fhine Gael, páirtí atá ina bhall de Pháirtí an Phobail Eorpaigh.

clé|mion|315x315px|2014
clé|mion|269x269px|2018
clé|mion|329x329px|2024

 Tús a saoil 
Bhain sí céim amach sa Gheilleagar Talmhaíochta (COBÁC, 1980) agus Diploma i gCuntasaíocht agus Airgeadas (1984).

Bhí gairm bheatha aici sna meáin cumarsáide. Bhí sí ina iriseoir agus láithreoir teilifíse sna 1980idí–1990idí, ag obair ar an “Late Late Show”, “Ear to the Ground”, agus mar eagarthóir ar bhreisleabhair talmhaíochta san “Irish Independent” agus “Irish Farmers’ Journal”.

 Sa Bhruiséil 
Toghadh í chun Pharlaimint na hEorpa den chéad uair in 2002.  Feisire Eorpach ba ea McGuinness, ar dtús mar Ionadaí don Toghcheantar An tOirthear (2004–2014) agus ina dhiaidh sin do  Iarthuaisceart-Lár na Tíre (2014–2020). 

Bhí sí ina Céad-LeasUachtarán de chuid Pharlaimint na hEorpa (1 Iúil 2014 - Deireadh Fómhair 2020).   Ba ea  McGuinness an chéad duine a bhí tofa i dtoghcháin na hEorpa 2019 in Éirinn agus 134,630 vóta céadrogha aici i dtoghlach an Láir Tíre-An Iarthuaiscirt.

Ainmníodh í mar Choimisinéir Eorpach in 2020 (in áit Phil Hogan) agus mar chúraimí aici,  Seirbhísí Airgeadais, Cobhsaíocht Airgeadais agus Margaí Caipitil an Aontais Eorpaigh.

 2025 
Ar an 15 Iúil 2025, fuair McGuinness ainmniúchán Fhine Gael mar iarrthóir don Uachtaránacht. Bhí  sí luaite leis an ainmniúchán le fada. Níor toghadh iarrthóir de chuid Fhine Gael ina uachtarán ar an tír riamh cheana.

Ar an 14 Lúnasa, tharraing sí amach as an toghchán ar chúinsí leighis.  Ní mór di, a dúirt sí, tús áite a thabhairt dá sláinte.

 Pearsanta 
Tá McGuinness pósta le Tom Duff, feirmeoir caorach, agus tá ceathrar páiste acu. 

Níl Gaeilge líofa aici.

 Féach freisin 

 Páirtí an Phobail Eorpaigh#
 Coimisinéir Eorpach
 Toghchán Uachtaránachta na hÉireann 2025

 Tagairtí 

Catagóir:Daoine a rugadh i 1959
Catagóir:Daoine beo
Catagóir:Alumni COBÁC
Catagóir:Baill Fhine Gael
Catagóir:Daoine as Contae Lú
Catagóir:Láithreoirí teilifíse Éireannacha
Catagóir:Lucht RTÉ
Catagóir:Mná Éireannacha
Catagóir:Teachtaí i bParlaimint na hEorpa d'Éirinn (2009–2014)
Catagóir:Coimisinéirí Eorpacha
Catagóir:Iarrthóirí i dtoghchán uachtaránachta na hÉireann